**Ministru kabineta noteikumu projekta „Grozījumi Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā”” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:* noteiktu nosacījumus Eiropas Savienības Emisijas kvotu tirdzniecības sistēmas (turpmāk – ES ETS) gaisa kuģu operatoriem attiecībā uz ziņošanu par emisijas kvotu pārdošanā iegūto finanšu līdzekļu izlietojumu un noteiktu, ka par emisijas kvotu pārdošanā iegūtajiem finanšu līdzekļiem veikto pasākumu īstenošanu pārbauda verificētājs, katru gadu apmeklējot gaisa kuģa operatoru;
* pielāgotu Latvijas tiesību aktus Eiropas Parlamenta un Padomes 2014. gada 16. aprīļa Regulai Nr. 421/2014, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā, jo paredzams, ka līdz 2020. gadam tiks īstenota starptautiska vienošanās par vienota un globāla tirgus mehānisma piemērošanu starptautiskās aviācijas emisijām(turpmāk – regula Nr. 421/2014) un ES ETS regulējumam;
* svītrotu nosacījumus attiecībā uz emisijas kvotu nodošanu, kas ir ietverti Ministru kabineta 2014. gada 20. maija noteikumu Nr. 250 „Noteikumi par darbībām emisijas reģistrā” (turpmāk – Noteikumi Nr. 250) 46. punktā.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnībasMinistru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā” ir nepieciešams noteikt nosacījumus, kā operators ziņo par emisijas kvotu pārdošanā iegūto finanšu līdzekļu izlietojumu, kas ir jauns nosacījums likumā „Par piesārņojumu”, bet tā īstenošana vēl nav noteikta Ministru kabineta noteikumos.Šobrīd spēkā esošais Latvijas normatīvais regulējums neatbilst regulā Nr. 421/2014 iekļautajiem nosacījumiem attiecībā uz samazināto ES ETS aptvērumu aviācijas darbību dalībai sistēmā, kuras ietvaros laika periodā no 2013. gada 1. janvāra līdz 2016. gada 31. decembrim no ES ETS tiek izslēgti lidojumi uz un ārpus Eiropas Ekonomikās zonas (turpmāk – EEZ) valstīm un uz, un no attālākajiem reģioniem. Līguma par Eiropas Savienības darbību 349. panta izpratnē par attālākajiem reģioniem tiek uzskatītas Gvadelupa, Franču Gviāna, Martinika, Reinjona, Senbertelemī, Senmartēna, Azoru salas, Madeiras salas un Kanāriju salas. Saskaņā ar šo samazināto aptvērumu gaisa kuģu operatoriem ikgadējo emisiju ziņojumos ir jāiekļauj tikai informācija par tiem lidojumiem, kas ir veikti uz un no EEZ valstīm, un lidojumiem, kas ir veikti starp attālākajiem reģioniem.Šobrīd Noteikumu Nr. 366 septītā nodaļa nosaka, ar kādām emisijas kvotām un vienībām gaisa kuģa operatoam ir iespējams izpildīt savas ikgadējās saistības. Šie nosacījumi jau ir iekļauti Noteikumu Nr. 250 47. punktā, tādējādi ar šī nosacījuma svītrošanu no noteikumu projekta tiktu nodrošināta dublēta nosacījuma novēršana.Noteikumu projekta mērķi:Noteikumu projektā tiek noteikta kārtība, kādā notiek ziņošana par bezmaksas emisijas kvotu pārdošanā iegūto finanšu līdzekļu izlietojumu un kā tiek pārbaudīta pasākumu veikšana, kas ir finansēta no šiem līdzekļiem. Šis nosacījums attiecas uz tiem gaisa kuģu operatoriem, kuri ir saņēmuši bezmaksas emisijas kvotas atbilstoši šo noteikumu III un IV nodaļā noteiktajai kārtībai. Noteikumu projektā tiek noteikts, ka gaisa kuģa operators iesniedz emisiju ziņojumu un atskaitās tikai par tiem lidojumiem, kas ir iekļauti regulas Nr. 421/2014 tvērumā – uz un no EEZ valstīm un starp vienu un to pašu attālāko reģionu.Tā kā gaisa kuģa operators, kas iepriekš savas saistības nav pildījis, var iesniegt emisiju ziņojumu jebkurā laikā par periodu sākot no 2013. gada un tā kā regulas Nr. 421/2014 ierobežotais tvērums ir piemērojams no 2013. gada, noteikumu projektā ir noteikti nosacījumu emisiju ziņojumiem, kas ir iesniedzami par 2013., 2014. un 2015. gadu. |
| 3. | Projekta izstrādē iesaistītās institūcijas | VARAMValsts aģentūra ,,Civilās aviācijas aģentūra”Noteikumu projekta izstrādē netika organizēta darba grupa. |
| 4. | Cita informācija | Noteikumu projekta izstrādē netika organizēta darba grupa. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * ES ETS gaisa kuģa operatorus attiecībā uz informācijas par emisijas kvotu pārdošanā iegūto finanšu līdzekļu izlietojumu sagatavošanu un iesniegšanu, kā arī verificētājus par līdzekļu izlietojuma pārbaudi.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu:*ES ETS gaisa kuģu operatoriem* ES ETS operatoriem var nedaudz palielināties administratīvais slogs, jo katru gadu kopā ar emisiju ziņojumu vajadzēs iesniegt informāciju par emisijas kvotu pārdošanā iegūto finanšu līdzekļu izlietojumu – emisijas kvotu pārdošanas apjomi, iegūtie finanšu līdzekļi, veiktie SEG emisiju samazināšanas pasākumi un to veikšanai iztērētie līdzekļi.Noteikumu projekta tiesiskā regulējuma ietekme uz uzņēmējdarbības vidi*ES ETS gaisa kuģu operatoriem*Nav paredzama būtiska ietekme uz uzņēmējdarbības vidi.Noteikumu projekta ietekme uz Nacionālā attīstības plāna rādītājiem, mikro vai makro līmenīProjekts šo jomu neskar. |
| 3.  | Administratīvo izmaksu monetārs novērtējums | Šobrīd netiek paredzēta noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts sagatavots, ievērojot: * Eiropas Parlamenta un Padomes 2014. gada 16. aprīļa Regulu Nr. 421/2014, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā, jo paredzams, ka līdz 2020. gadam tiks īstenota starptautiska vienošanās par vienota un globāla tirgus mehānisma piemērošanu starptautiskās aviācijas emisijām;
* Eiropas Komisijas 2010. gada 9. jūlija Regulas Nr. 606/2010, ar ko apstiprina Eiropas Aeronavigācijas drošības organizācijas (*Eurocontrol*) izstrādātu vienkāršotu instrumentu degvielas patēriņa aplēsēm konkrētiem gaisa kuģu ekspluatantiem, kas ir mazie emitētāji.

Pārņemti tie Eiropas Savienības tiesību akta panti, kas attiecas uz regulā noteikto lidojumu tvērumu, par ko jāziņo gaisa kuģu operatoriem. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | Eiropas Parlamenta un Padomes 2014. gada 16. aprīļa Regula Nr. 421/2014, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā, jo paredzams, ka līdz 2020. gadam tiks īstenota starptautiska vienošanās par vienota un globāla tirgus mehānisma piemērošanu starptautiskās aviācijas emisijām. |
| A | B | C | D |
| 1. panta 1. punkta izteiktais direktīvas Nr. 2003/87/EK 28.a panta 1. punkts | Noteikumu projekta 7. punkts | Pārņemts pilnībā | Netiek pārņemts, paredzot stingrākas vai mazāk stingras prasības |
| 1. panta 6. punkta izteiktais direktīvas Nr. 2003/87/EK 28.a panta 6. punkts | Noteikumu projekta 6. punkts | Pārņemts pilnībā | Netiek pārņemts, paredzot stingrākas vai mazāk stingras prasības |
| Attiecīgā Eiropas Savienības tiesību akta datums, numurs un nosaukums | Eiropas Komisijas 2010. gada 9. jūlija Regulas Nr. 606/2010, ar ko apstiprina Eiropas Aeronavigācijas drošības organizācijas (Eurocontrol) izstrādātu vienkāršotu instrumentu degvielas patēriņa aplēsēm konkrētiem gaisa kuģu ekspluatantiem, kas ir mazie emitētāji. |
| A | B | C | D |
| 1. pants | Noteikumu projekta 6. punkts | Pārņemts pilnībā | Netiek pārņemts, paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Dalībvalstīm netiek paredzēta rīcības brīvība.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļa vietnē 2016. gada 11.oktobrī. |
| 3. | Sabiedrības līdzdalības rezultāti | Pēc noteikumu projekta ievietošanas VARAM tīmekļa vietnē netika saņemti priekšlikumi vai iebildumi par noteikumu projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAMValsts aģentūra ,,Civilās aviācijas aģentūra” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi neradīs ietekmi uz pārvaldes funkcijām un neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros.  |
| 3. | Cita informācija | Nav |

**Anotācijas III un IV sadaļa, V sadaļas 2. tabula - Projekts šo jomu neskar.**

Vides aizsardzības un reģionālās

attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Rūmnieks 67026528

Fricis.Rumnieks@varam.gov.lv